stanford-oval/wikipedia huggingface dataset:
Christina Schwanitz

| Mitalit | Mitalit | Mitalit |  |
| --- | --- | --- | --- |
|  Christina Schwanitz 2015 |  Christina Schwanitz 2015 |  Christina Schwanitz 2015 |  |
Maa:   Saksa
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Peking 2015 | kuulantyöntö |  |
|  Hopeaa | Moskova 2013 | kuulantyöntö |  |
|  Pronssia | Doha 2019 | kuulantyöntö |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Sopot 2014 | kuulantyöntö |  |
| EM-kilpailut  | EM-kilpailut  | EM-kilpailut  |  |
|  Kultaa | Zürich 2014 | kuulantyöntö |  |
|  Kultaa | Amsterdam 2016 | kuulantyöntö |  |
|  Hopeaa | Berliini 2018 | kuulantyöntö |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Göteborg 2013 | kuulantyöntö |  |
|  Hopeaa | Pariisi 2011 | kuulantyöntö |  |
|  Hopeaa | Glasgow 2019 | kuulantyöntö |  |
|  Pronssia | Toruń 2021 | kuulantyöntö |  |
Christina Schwanitz (s. 24. joulukuuta 1985 Dresden) on saksalainen kuulantyöntäjä ja maailmanmestari.
Vuonna 2015 Schwanitz voitti kultaa Pekingin MM-kisoissa tuloksella 20,37. Moskovan MM-kilpailuissa 2013 hän saavutti hopeaa silloisella ennätyksellään 20,41 metriä. Dohan MM-kilpailuissa 2019 hän sai pronssia tuloksella 19,17. Lisäksi Schwanitz on ollut MM-kilpailuissa seitsemäs Helsingissä 2005 sekä kahdestoista Berliinissä 2009 ja Daegussa 2011. Sisäratojen MM-kilpailuissa hän sai hopeaa Sopotissa 2014 tuloksella 19,94 ja oli kuudes Valenciassa 2008. Olympialaisissa hän on sijoittunut yhdeksänneksi Pekingissä 2008 ja Lontoossa 2012 ja kuudenneksi Riossa 2016.
Schwanitz voitti Euroopan-mestaruuden Zürichissä 2014 tuloksella 19,90 ja Amsterdamissa 2016 tuloksella 20,17. Berliinin EM-kilpailuissa 2018 hän sai hopeaa tuloksella 19,19. Helsingin EM-kilpailuissa 2012 hän oli viides. Hän on voittanut sisäratojen EM-kilpailuissa kultaa Göteborgissa 2013 tuloksella 19,25, saanut hopeaa Pariisissa 2011 tuloksella 18,65 ja Glasgow'ssa 2019 tuloksella 19,11 sekä pronssia Toruńissa 2021 tuloksella 19,04. Hän sai pronssia alle 20-vuotiaiden MM-kilpailuissa 2004 ja hopeaa alle 23-vuotiaiden EM-kilpailuissa 2005.
Schwanitz voitti kuulantyönnön Euroopan cupissa 2008 sekä Euroopan joukkuemestaruuskilpailuissa 2013, 2014, 2015 ja 2019. Hän voitti maanosien cupin 2014. Timanttiliigassa hän on voittanut kymmenen osakilpailua.
Schwanitz työnsi ennätyksensä 20,77 Pekingissä 20. toukokuuta 2015. Sisäradoilla hän on työntänyt parhaimmillaan 20,05 Rochlitzissa 2. helmikuuta 2014.
Cottoidei

| Cottoidei |
| --- | --- |
 Isosimppu (Myoxocephalus scorpius)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Simppukalat Scorpaeniformes
Alalahko::  Cottoidei  Berg, 1940
Katso myös
   Cottoidei Wikispeciesissä   Cottoidei Commonsissa 
Infobox OKNimi-testi OK: 
Cottoidei on simppukalojen lahkoon (Scorpaeniformes) kuuluva kalojen alalahko.
Heimot

Alalahkoon kuuluu kaksi yläheimoa ja 12 heimoa.
Cottoidea
Syvännesimput - Abyssocottidae
Partasimput - Agonidae
Viiksisimput - Bathylutichthyidae
Rasvasimput - Comephoridae
Simput - Cottidae
Baikalinsimput - Cottocomephoridae
Sormisimput - Ereuniidae
Lippusimput - Hemitripteridae
Pallosimput - Psychrolutidae
Kyrmysimput - Rhamphocottidae
Cyclopteroidea
Rasvakalat - Cyclopteridae
Imukalat - Liparidae
Cotton Mather

| Cotton Mather |
| --- | --- |

Henkilötiedot
Syntynyt: 12. helmikuuta 1663 Boston, Massachusetts
Kuollut: 13. helmikuuta 1728 (65 vuotta) Boston

 Nimikirjoitus
Cotton Mather (12. helmikuuta 1663 Boston, Massachusetts – 13. helmikuuta 1728 Boston) oli vaikutusvaltainen puritaanisaarnaaja ja kirjailija Uudessa-Englannissa.
Elämä

Opiskeltuaan Ezekiel Cheeverin johdolla hän pääsi Harvard Collegeen ja valmistui vuonna 1678 15-vuotiaana. Opettaessaan hän aloitti teologian opinnot. Hänet valittiin apulaispastoriksi isänsä Increase Matherin kirkkoon Bostoniin vuonna 1681, ja hänet vihittiin pastoriksi isänsä rinnalle vuonna 1685. Vuonna 1688, kun hänen isänsä lähti Englantiin siirtokunnan asiamieheksi, hän jäi 25-vuotiaana johtamaan Uuden-Englannin suurinta seurakuntaa, jota hän palveli koko loppuelämänsä ajan. Hänestä tuli pian yksi Uuden Englannin vaikutusvaltaisimmista miehistä.
Cotton Mather oli näkyvästi mukana Salemin noitaoikeudenkäynneissä 1690-luvulla, ja oli yksi teokratian viimeisistä edustajista Uudessa Englannissa. Vuonna 1692 tuomarit pyysivät Bostonin papistolta neuvoja, ja Mather laati vastauksen, johon syytteet perustuivat. Vuonna 1689 hän oli kirjoittanut kirjan Memorable Providences Relating to Witchcraft and Possession, joista käy ilmi, että hän uskoi vahvasti paholaisen riivaukseen. Koska hän ajatteli, että Amerikka oli ollut Saatanan valtakunta ennen Massachusettsin siirtokuntien perustamista, hän piti luonnollisena, että paholainen pyrkisi erityisellä tavalla tuhoamaan siirtolaisten moraalin. Hän käytti suurta vaikutusvaltaansa saattaakseen epäillyt henkilöt oikeuteen ja rangaistukseen. Hän osallistui oikeudenkäynteihin, tutki itse monia tapauksia ja kirjoitti noituutta käsitteleviä saarnoja. Hänen teoksensa The Wonders of the Invisible World (1693) kiihotti kansan noidiksi syytettyjä vastaan. Noitavainojen päätyttyä Bostonin liberaalit syyttivät tapahtuneesta etupäässä Matheria.
Kuningas Jaakko II:n syrjäyttämisen jälkeen Mather oli yksi Uuden-Englannin kuvernöörin Edmund Androsin vastaisen kapinan johtajista vuonna 1689. Vuonna 1690 hänestä tuli Harvard Collegen johtokunnan jäsen. Hän sai Glasgow'n yliopistosta teologian kunniatohtorin arvon vuonna 1710 ja vuonna 1713 hänestä tehtiin Royal Societyn jäsen. Kun Harvard College etääntyi yhä kauemmas konservatiivisesta kalvinismista, Mather laati suunnitelman collegen perustamisesta Connecticutiin, ja tammikuussa 1718 hän yritti saada lontoolaisen kauppiaan Elihu Yalen lahjoittamaan collegelle, joka nimettiin hänen kunniakseen Yale Collegeksi.
Huolimatta osallistumisestaan noitaoikeudenkäynteihin Mather oli muissa asioissa edistyksellinen ja oppinut. Hän omistautui isorokkoa vastaan rokottamiselle vuonna 1721, raittiuden edistämiselle, kirjastojen perustamiselle ja mustien koulutukselle. Hänen yli neljästäsadasta julkaistusta teoksestaan, joista monet ovat saarnoja, traktaatteja ja kirjeitä, merkittävin on Magnalia Christi Americana eli Uuden-Englannin kirkollinen historia 1620–1698.
Dactylanthias

| Dactylanthias> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Ahvenkalat Perciformes
Heimo::  Meriahvenet Serranidae
Alaheimo::  Koruahvenet Anthiinae
Suku::  Dactylanthias  Bleeker, 1871
Katso myös
   Dactylanthias Wikispeciesissä  
Infobox OKNimi-testi OK: 
Dactylanthias on meriahventen (Serranidae) heimoon kuuluva kalasuku. Sen tyyppilaji on Dactylanthias aplodactylus. Dactylanthias-lajeja tavataan Indonesian alueelta. Sukuun luetaan seuraavat kaksi lajia:
Dactylanthias aplodactylus (Bleeker, 1858)
Dactylanthias baccheti Randall, 2007
DaddyShow

| DaddyShow |
| --- | --- |
 DaddyShow esiintymässä vuonna 2021
Henkilötiedot
Koko nimi:  Esa Arokki
Syntynyt: 23. lokakuuta 1982 (ikä 41) Kaarina
Ammatti:  rap-artisti, sanoittaja
Muusikko
Aktiivisena:  Artistina: 2021– 
Tyylilajit:  rap, hip hop, rap rock
Aiheesta muualla
Kotisivut
  [ Muokkaa Wikidatassa ] [ ohje ]  
Esa Arokki (s. 23. lokakuuta 1982 Kaarina), on suomalainen rap-artisti, taiteilijanimeltään DaddyShow.
Debyyttisinglensä Who is you daddy? DaddyShow julkaisi vappuaattona 2021.
DaddyShown musiikkivideot ovat keränneet myös valtakunnalista huomiota ja niissä on esiintynyt mm. vapaaottelija Teemu Packalen. DaddyShown viimeisin single Isit tikis ilmestyi toukokuussa 2023.
Clarence Allen

Clarence Allen voi olla:
Clarence Allen (s. 1925), yhdysvaltalainen geologi
Clarence Emir Allen (1852–1932), yhdysvaltalainen poliitikko
Clarence Ray Allen (1930–2006), yhdysvaltalainen rikollinen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Clarence Allen”, voi hakea sivunnimihaulla, laajalla sivunnimihaulla tai tekstihaulla.
Chitipan piirikunta

| Chitipan piirikunta Chitipa District |
| --- | --- |
Valtio:  Malawi
Alue:  Pohjoinen
Hallinto:  
 – hallinnollinen keskus:  Chitipa (14 753 as., 2008)
Pinta-ala  ():  4 288 km²
Väkiluku (2008)  ():   
 – väestötiheys:  42 as./km²
Lyhenteet:  
 – ISO 3166:  MW-CT
Chitipan piirikunta on yksi Malawin aluejaon 28 piirikunnasta.  Piirikunta on osa Malawin Pohjoista aluetta ja rajoittuu lännessä Sambiaan ja pohjoisessa Tansaniaan. Idässä piirikunnan naapurina on Karongan ja etelässä Rumphin piirikunnat. Piirikunnan keskus on Sambian rajan tuntumassa sijaitseva Chitipan taajama (14 753 as., 2008).
Piirikunnan sijainti Malawissa.
Piirikunnan maapinta-ala on 4 288 neliökilometriä. Väkiluku on kehittynyt väestönlaskentojen mukaan seuraavasti: 72 300 asukasta (vuonna 1977), 96 800 as. (1987), 126 800 as. (1998), 178 900 as. (2008). Vuoden 2014 väkilukuarvio oli 211 170 asukasta.
Aiheesta muualla

Current Members of Parliament (several from the constituencies of Chitipa district) (Arkistoitu – Internet Archive) (englanniksi) (parliament.gov.mw)
Cinfães

| Cinfães |
| --- | --- |
 lippu:  vaakuna
 Cinfães Portugalin kartalla
Valtio:  Portugali
Alue:  Norte
Ala-ala:  Tâmega
Piiri:  Viseu
Perustettu:  1513
Hallinto:  
 – Hallinnon tyyppi:  Kunta
 – Pormestari:  Armando Mourisco
Pinta-ala:  
 – Kokonaispinta-ala:  239,29 km²
Väkiluku (2011):  20 427
 
 www.cm-cinfaes.pt 
Infobox OKVirheellinen NIMI-arvo: 
Cinfães on kunta Viseun piirissä, Portugalissa. Sen pinta-ala on 239,3 neliökilometriä ja väkiluku noin 20 427.
Cinfãesin nykyinen pormestari on Armando Mourisco. Kunnan juhlapäivä on 24. kesäkuuta.
Freguesiat

Alhões
Bustelo
Cinfães
Espadanedo
Ferreiros de Tendais
Fornelos
Gralheira
Moimenta
Nespereira
Oliveira do Douro
Ramires
Santiago de Piães
São Cristóvão de Nogueira
Souselo
Tarouquela
Tendais
Travanca
Aiheesta muualla

Kuvia tai muita tiedostoja aiheesta Cinfães Wikimedia Commonsissa
Virallinen sivusto (portugaliksi)
Viseun piirin kunnat
Armamar
Carregal do Sal
Castro Daire
Cinfães
Lamego
Mangualde
Moimenta da Beira
Mortágua
Nelas
Oliveira de Frades
Penalva do Castelo
Penedono
Resende
Santa Comba Dão
São João da Pesqueira
São Pedro do Sul
Sátão
Sernancelhe
Tabuaço
Tarouca
Tondela
Vila Nova de Paiva
Viseu
Vouzela
Cartagena (Kolumbia)

| Cartagena |
| --- | --- |

 lippu:  vaakuna
 Cartagenan sijainti
 Cartagena
 Koordinaatit: 10°24′0″N, 75°30′0″W 
Valtio:  Kolumbia
Departementti:  Bolívar
Perustettu:  1533
Pinta-ala:  
 – Kokonaispinta-ala:  572 km²
Väkiluku (2006):  1 075 000
 – Väestötiheys:  1 879 as./km²
 
 www.cartagena.gov.co 
Infobox OKVirheellinen NIMI-arvo: 
Cartagena ([kaɾtaˈhena]), virallisesti Cartagena de Indias, on suuri satamakaupunki Kolumbian pohjoisrannikolla. Vuonna 1533 perustetussa kaupungissa oli vuonna 2006 noin 1 075 000 asukasta. Se on saanut nimensä Murciassa Espanjassa sijaitsevan Cartagenan kaupungista.
Cartagenan satama, linnoitukset ja niihin liittyvät monumentit kuuluvat Unescon maailmanperintöluetteloon. Niihin kuuluu kokonaan muuritettu vanha kaupunki linnoituksineen, Centro-kaupunginosan katedraali ja andalusialaista tyyliä edustavat palatsit sekä San Diegon kauppiaiden korttelit ja Getsemanín käsityöläisten korttelit.
Centron eli vanhankaupungin eteläpuolella on nelisen kilometriä pitkä Bocagranden niemi, josta on tullut suosittu matkailualue. Alueella on kymmeniä nykyaikaisia hotelleja ja eri tyylisiä ravintoloita. Niemen länsi- ja eteläpuolta kiertävät pitkät hiekkarannat.
Historia

Espanjalainen Pedro de Heredia perusti Cartagenan vuonna 1533. Pari vuotta kaupungin perustamisen jälkeen espanjalaiset tekivät puolustussuunnitelman, jonka päästrategia oli muuratun linnoituksen rakentaminen suojaksi englantilaisia, alankomaalaisia ja ranskalaisia merirosvoja vastaan. Kaikista varotoimista huolimatta kaupunkiin hyökättiin useasti. Ryöstöretkiä Cartagenaan tekivät muun muassa Jean-François de la Roque de Roberval, Francis Drake ja John Hawkins.
Espanjan kuninkaalliset palkkasivat 1600-luvulla kuuluisia eurooppalaisia sotilasinsinöörejä suunnittelemaan kaupunkiin linnoituksia. Nykyään linnoitukset ovat Cartagenan tunnusmerkki.
Cartagena oli orjasatama ja Meksikon Veracruzin ohella ainoa, jolla oli lupa harjoittaa orjakauppaa. Ensimmäiset orjat saapuivat Pedro de Heredian mukana. Portugalilainen yhtiö Cacheu kuljetti ihmislasteja Cartagenasta kaivosorjuuteen Venezuelaan, Länsi-Intiaan, muualle Kolumbiaan ja Perun varakuningaskuntaan.
Euroopan katoliset monarkiat perustivat Cartagenaan Espanjan Filip III:n antamalla kuninkaallisella määräyksellä 5. helmikuuta 1610 inkvisitionistuimen. Kun Cartagena julistautui itsenäiseksi Espanjasta 11. marraskuuta 1811, inkvisiittoreiden käskettiin poistua kaupungista. Kun espanjalaiset valtasivat Cartagenan takaisin, inkvisitio aloitti kuitenkin 1815 toimintansa uudestaan. Lopullisesti istuin hävisi, kun Simón Bolívarin johtamat joukot voittivat Espanjan. Kahdensadan vuoden aikana Cartagenan inkvisitionistuin suoritti 12 autodafeeta ja 767 vastaajaa rangaistiin.
Aiheesta muualla

Wikimedia Commonsissa on kuvia tai muita tiedostoja aiheesta .
Matkaopas aiheesta Cartagena, Colombia Wikivoyagessa (englanniksi)
Kaupungin verkkosivusto (Arkistoitu – Internet Archive)
Cartagena – UNESCO World Heritage Centre (englanniksi, ranskaksi)
Näkymä San Felipe de Barajasin linnoituksesta.
Christian Ferras

Christian Ferras (17. kesäkuuta 1933 Touquet – 14. syyskuuta 1982 Pariisi) oli ranskalainen viulisti, joka esiintyi jo teini-iästä lähtien monessa maassa.
Ferras opiskeli ensin Charles Bistesin johdolla Nizzan konservatoriossa ja teki kaupungissa myös debyyttinsä orkesterin solistina 1942. Hän jatkoi opintojaan Pariisin konservatoriossa opettajinaan viulunsoitossa René Benedetti ja kamarimusiikissa Joseph Calvet. Valmistumisvuonnaan 1946 hän antoi 13-vuotiaana ensikonserttinsa Pariisissa. Vuonna 1949 hän opiskeli vielä George Enescun johdolla ja voitti teini-ikäisenä toisen palkinnon Pariisin Long-Thibaud-kilpailussa, jossa hän esiintyi pianistinaan Pierre Barbizet. Siitä alkoi hänen menestyksekäs solistiuransa, johon sisältyi sekä orkesteriteoksia että kamarimusiikkia etenkin Barbizet’n kanssa. Lisäksi Ferras toimi vuodesta 1975 professorina Pariisin konservatoriossa.
Ferras’n ohjelmistoon kuului varsinkin romanttisia konserttoja kuten hänen Herbert von Karajanin johdolla levyttämänsä Sibeliuksen viulukonsertto.
Ferras lopetti konsertoinnin vuonna 1975, mutta antoi vielä yhden soolokonsertin elokuussa 1982. Kaksikymmentä päivää myöhemmin hän teki itsemurhan 49 vuoden iässä.
Cernay-la-Ville

| Cernay-la-Ville |
| --- | --- |
 Kunnantalo
 Cernay-la-Ville
 Koordinaatit: 48°40′27″N, 1°58′32″E 
Valtio:  Ranska
Alue:  Île-de-France
Departementti:  Yvelines
Arrondissementti:  Rambouillet
Pinta-ala:  
 – Kokonaispinta-ala:  9,8 km²
Väkiluku (2016):  1 589 
 – Väestötiheys:  162 as./km²
Kunnan numero:  78128
 
 Kunnan kotisivut 
Infobox OKVirheellinen NIMI-arvo: 
Cernay-la-Ville on kunta Ranskassa Yvelinesin departementissa Île-de-Francen alueella. Se sijaitsee noin 48 km Pariisista lounaaseen.
Tunnettuja kuntalaisia

Armand Blanchonnet (1903-1968), kilpapyöräilijä ja olympiavoittaja vuonna 1924
Aiheesta muualla

Kuvia tai muita tiedostoja aiheesta Cernay-la-Ville Wikimedia Commonsissa
British Airtours

| British Airtours |
| --- | --- |

 IATA: KT  –  ICAO: CKT (Caledonian) 
Kutsukoodi:  B(ea)tours
Perustettu:  1969
Lakkautettu:  1988
Laivaston koko:  10
Solmukohdat:  Gatwickin lentoasema Manchesterin lentoasema
Emoyhtiö:  British Airways
Kotipaikka:   Gatwickin lentoasema (1970—1988) Ruislip, Hillingdon (1969—1973) Heathrow’n lentoasema (1974—1988) Lowfield Heath, Crawley, West Sussex (1988—1999)
Avainhenkilö(t):  P.C.F. Lawton Eamonn Mullaneyn Capt. W. Baillien George Blundell-Poundn E.L. Killipn J.R. Woodn Capt. P.J. McKeownn R.A. Thorburnn W.A. Thompsonn J. Marshall
British Airtours (IATA: KT, ICAO: BKT) oli brittiläinen tilauslentoyhtiö. British European Airways (BEA) perusti sen vuonna 1969 nimellä BEA Airtours. Kun BEA ja British Overseas Airways Corporation (BOAC) yhdistettiin British Airwaysiksi 1970-luvun alussa, British Airtoursista tuli sen tytäryhtiö. Vuonna 1988 se nimettiin Caledonian Airwaysiksi, kun British Airways osti British Caledonianin ja yhdisti sen British Airtoursiin.
Laivastohistoria

BEA Airtours ja British Airtours käyttivät toimintansa aikana seuraavia konetyyppejä:
Boeing 707-300B/C
Boeing 707-400
Boeing 737-200Adv
Boeing 747-200B
de Havilland Comet 4B
Lockheed L-1011 TriStar 1/50/100/200
Laivastohistoria > Laivaston kehitys > 1970

Maaliskuussa 1970 BEA Airtoursin laivastoon kuului yhdeksän lentokonetta.
| Konetyyppi | Määrä |
| --- | --- |
de Havilland Comet 4B: 9
Yhteensä: 9
Laivastohistoria > Laivaston kehitys > 1972

Toukokuussa 1972 BEA Airtoursin laivastoon kuului 11 lentokonetta.
| Konetyyppi | Määrä |
| --- | --- |
Boeing 707-436: 2
de Havilland Comet 4B: 9
Yhteensä: 11
Tilauksessa oli viisi Boeing 707-436 -konetta.
Laivastohistoria > Laivaston kehitys > 1974

Maaliskuussa 1974 British Airtoursin laivastoon kuului yhdeksän lentokonetta.
| Konetyyppi | Määrä |
| --- | --- |
Boeing 707-436: 9
Yhteensä: 9
Laivastohistoria > Laivaston kehitys > 1982

Huhtikuussa 1982 British Airtoursin laivastoon kuului yhdeksän lentokonetta.
| Konetyyppi | Määrä |
| --- | --- |
Boeing 737-236Adv: 9
Yhteensä: 9
Laivastohistoria > Laivaston kehitys > 1984

Maaliskuussa 1984 British Airtoursin laivastoon kuului 16 lentokonetta.
| Konetyyppi | Määrä |
| --- | --- |
Boeing 707-336B: 1
Boeing 737-236Adv: 9
Boeing 747-236B: 1
Lockheed L-1011-1 TriStar: 3
Lockheed L-1011-200 TriStar: 2
Yhteensä: 16
Laivastohistoria > Laivaston kehitys > 1988

Maaliskuussa 1988 British Airtoursin laivastoon kuului kymmenen lentokonetta.
| Konetyyppi | Määrä |
| --- | --- |
Boeing 737-236Adv: 6
Lockheed L-1011-1 TriStar: 3
Lockheed L-1011-100 TriStar: 1
Yhteensä: 10
BEA Airtoursin de Havilland Comet 4B yhtiön alkuperäisessä, 1960-luvulla ja 1970-luvun alussa käytetyssä värityksessä.
BEA Airtoursin Boeing 707-436 yhtiön alkuperäisessä, 1960-luvulla ja 1970-luvun alussa käytetyssä värityksessä.
British Airtoursin Boeing 707-436 yhtiön 1970-luvulla ja 1980-luvun alussa käytetyssä värityksessä.
British Airtoursin Boeing 737-236Adv yhtiön 1970-luvulla ja 1980-luvun alussa käytetyssä värityksessä.
British Airtoursin Boeing 747-236B yhtiön 1970-luvulla ja 1980-luvun alussa käytetyssä värityksessä.
British Airtoursin Lockheed L-1011-1 TriStar yhtiön vuonna 1985 käyttöön otetussa värityksessä.
Käännös suomeksi
Clarence Anglin

| Clarence Anglin |
| --- | --- |

Henkilötiedot
Syntynyt: 11. toukokuuta 1931 Donaldsonville, Georgia, Yhdysvallat
Muut tiedot
Lempinimet:  Larry
Clarence ”Larry” Anglin (11. toukokuuta 1931 – katosi 11. kesäkuuta 1962) oli yhdysvaltalainen rikollinen, joka pakeni veljensä John Anglinin ja Frank Morrisin kanssa San Franciscon edustalla sijaitsevalta Alcatrazin vankilasaarelta vuonna 1962. Jotkut tahot uskovat pakenijoiden hukkuneen San Franciscon lahteen, mutta todisteiden puuttuessa hän on edelleen FBI:n etsintäkuuluttama. Anglinin perhe uskoo, että karanneet vangit selvisivät ja perheenjäsenet ovat kertoneet olleensa yhteydessä veljeksiin paon jälkeen. Anglin oli tuomittu vankilaan hänen syyllistyttyään useisiin pankkiryöstöihin yhdessä veljensä kanssa.
Tapaukseen pohjautuen on tehty vuonna 1979 elokuva Pako Alcatrazista, jossa Clarence Anglinia näytteli Jack Thibeau.
College of William & Mary

| The College of William & Mary |
| --- | --- |

Perustettu:  1693
Tyyppi:  julkinen
Säätiön varat:  586 miljoonaa dollaria
Rehtori:  W. Taylor Reveley, III
Kansleri:  Sandra Day O'Connor
Henkilökunta:  596
Opiskelijoita:  5 800
Jatko-opiskelijoita:  2 000
Sijainti:  Williamsburg (Virginia),  Yhdysvallat
Osoite:  www.wm.edu
Wren Building, College of William & Mary.
The College of William & Mary (William & Mary, W&M) on julkinen tutkimusyliopisto Williamsburgissa Virginiassa Yhdysvalloissa, jonka perustivat vuonna 1693 kuningas Vilhelm III ja kuningatar Maria II. Se on toiseksi vanhin college Yhdysvalloissa ja yksi kahdeksasta alkuperäisestä Public Ivy -yliopistosta.
Tunnettuja entisiä opiskelijoita ovat Thomas Jefferson, James Monroe, John Tyler ja Henry Clay sekä 16 itsenäisyysjulistuksen allekirjoittajaa.
Aiheesta muualla

Kuvia tai muita tiedostoja aiheesta College of William & Mary Wikimedia Commonsissa
Britannian kansalaisuus

Yhdistyneen kuningaskunnan passi, jota maan kansalaiset voivat hakea
Britannian kansalaisuus on Yhdistyneen kuningaskunnan ja yksittäisen henkilön välinen laillinen suhde. Maassa noudatetaan sekaisin sekä ius soli- että ius sanguinis -periaatetta.
Kansalaisuuden saaminen syntymällä

Ennen vuotta 1983 kaikki Britanniassa syntyneet saivat maan kansalaisuuden huolimatta vanhempien kansalaisuudesta. Tämän jälkeen syntyneistä lapsista saavat Britannian kansalaisuuden vain ne, joiden vanhemmista vähintään yhdellä on Britannian kansalaisuus tai pysyvä oleskelulupa.
Kansalaisuuden saaminen hakemuksella

Hakemuksen perusteella Britannian kansalaisuuden voi saada, mikäli hakija täyttää seuraavat ehdot:
asunut Britanniassa viisi vuotta
on toistaiseksi voimassa oleva oleskelulupa (vähintään 12 kuukautta ennen hakemusta)
ei ole ollut poissa maasta yli 450 päivää viimeisen viiden vuoden aikana, eikä yli 90 päivää viimeisen vuoden aikana
vähintään 18-vuotias
osaa puhua joko englantia, kymriä tai gaelia
aikoo asua Britanniassa jatkossakin
läpäissyt kansalaisuuskokeen
on hyvämaineinen.
Britannian kansalaisen kanssa naimisissa oleva voi hakea kansalaisuutta kolmen vuoden maassa asumisen jälkeen.
Kaksoiskansalaisuus

Britannia hyväksyy kaksoiskansalaisuuden.
Charles Savarin

| Charles Savarin |
| --- | --- |
 Charles Savarin elokuussa 2016.
Dominican presidentti
 2. lokakuuta 2013–  
Pääministeri:  Roosevelt Skerrit
Edeltäjä:  Eliud Williams
Henkilötiedot
Syntynyt: 2. lokakuuta 1943 Portsmouth, Brittiläiset Leewardsaaret (nyk. Dominica)
Ammatti:  opettaja
Puoliso:  Clara Josephine Savarin
Lapset:  5
Tiedot
Puolue:  Dominican työväenpuolue
Tutkinnot:  Ruskinin yliopisto
Uskonto:  katolisuus
Charles Angelo Savarin (s. 2. lokakuuta 1943 Portsmouth, Brittiläiset Leewardsaaret, nykyinen Dominica) on dominicalainen poliitikko. Hän on toiminut maansa presidenttinä lokakuusta 2013 asti. Savarin kuuluu Dominican työväenpuolueeseen.
Savarinilla on takanaan pitkä ura opettajan, ammattiyhdistysihmisen, parlamentaarikon, diplomaatin ja ministerin tehtävissä. Hän on toiminut viidessä eri ministerintehtävässä, vuosina 1983–1985 vastuualueenaan matkailu, teollisuus ja kauppa vuosina 2000–2005 matkailun ja yritystoiminnan kehittämisen ministerinä, vuosina 2005–2007 ulkomaankauppaministerinä, vuosina 2007–2009 liikelaitosten ja julkisten palveluiden ministerinä ja vuosina 2010–2013 kansallisen turvallisuuden, maahanmuuton ja työvoiman ministerinä.
Hän on toiminut myös opettajana vuosina 1963–1970 Dominica Grammar Schoolissa. Savarin opiskeli kotimaansa lisäksi Ruskinin yliopistossa Englannissa. Syyskuussa 2013 hänet valittiin Dominican uudeksi presidentiksi Eliud Williamsin seuraajaksi.
Lokakuussa 2018 Dominican parlamentti valitsi Charles Savarinin uudelle viisivuotiskaudelle maan presidenttinä.